##### FOLLETO MISA CON NENOS

##### Domingo de Pascua-2º B

##### 7 de abril de 2024

Evanxeo de **Xoán 20,19-31:**

***“Tomé viu e creu; Meu Señor e meu Deus”***

**Mensaxe: Movidos polo vento do Espírito: enerxía eólica que renovará a faciana da terra**



**1. ACOLLIDA**

Irmáns e irmás:

Hoxe, celebramos o domingo 2º de Pascua, chamado tamén da **Misericordia Divina**. Reunímonos a comunidade dos cristiáns como facían xa os Apóstolos. Tamén hoxe como entón, Xesús vivo e Resucitado faise presente entre nós, no medio da comunidade, dándonos o seu Espírito que nos enche de paz, fortalece e renova a nosa fe e envíanos a unha misión, a renovar a faciana da terra. Celebremos, pois, con gozo esta eucaristía e deixemos que Cristo fortaleza a nosa fe na comunidade como lle sucedeu a Tomé.

*(Levamos un cartel co debuxo do Espírito Santo e un rótulo: “Movidos polo vento do Espírito: enerxía eólica que renovará a face da terra”).*

***SACERDOTE: No nome do Pai... Cristo resucitado que cada domingo na comunidade nos dá o seu Espírito que alimenta a nosa fe, sexa convosco*.**

**2. PETICIÓNS DE PERDÓN ou ASPERSIÓN**

*(Pódese facer a aspersión como purificación dos nosos pecados e recordo do bautismo).*

*Sacerdote: A paz é un don da Resurrección de Xesús, pero os nosos intereses raquíticos con frecuencia non a deixan crecer. Pidamos perdón:*

+ Neno/a Cando nos imos encerrando nos nosos pequenos grupos, sen deixar que ninguén cuestione noso actuar. ***Señor, ten piedade de nós.***

+ Catequista Cando dicimos amar a Deus pero esquécesenos querer aos que viven ao noso lado. **Cristo, ten piedade de nós.**

+ Pais Cando facemos da Resurrección de Xesús só unha idea difícil de comprender, en lugar de amor e de vida. **Señor, ten piedade de nós.**

**ASPERSIÓN:**

*Sacerdote: Deus todopoderoso, escoita as oracións do teu pobo agora que lembramos a marabilla da nosa redención. Cando Cristo descendeu á auga no Xordán, renovaches a nosa natureza pecadora no baño do novo nacemento. Que esta auga, Señor, avive en nós o recordo do noso bautismo e nos faga participar no gozo dos nosos irmáns bautizados na Pascua. Por XJCNS.*

*[](http://blogs.21rs.es/kamiano/files/2011/05/señor-mio.jpg)*

1. **MONICIÓN A LAS LECTURAS**

Durante o tempo de Pascua escoitamos na primeira lectura fragmentos do libro dos Feitos dos Apóstolos. É o testemuño da primeira comunidade cristiá. Fixar hoxe cal era o estilo de vida daquela primeira comunidade. Tamén a primeira carta de san Xoán nos lembra como habemos de vivir os que nacemos de novo pola nosa fe en Cristo resucitado. No evanxeo descubrimos a Xesús facéndose presente naquela comunidade reunida, levándolle a paz, o perdón e o seu Espírito; é na comunidade onde o incrédulo Tomé recupera a fe e confesa “Meu Señor e meu Deus”.

**LECTURAS**

**FEITOS 4, 32-35*: Un só corazón e unha soa alma.***

**SALMO 117: *Dade grazas ao Señor porque é bo, porque é eterna a súa misericordia.***

**I PEDRO *5, 1-6: Todo o que naceu de Deus vence o mundo.***

**XOÁN 20, 19-31: *Aos oito días, chegou Xesús***

|  |
| --- |
| **Narrador:**  Á noitiña daquel día, o primeiro da semana, estaban os discípulos nunha casa, coas portas pechadas por medo aos xudeus. E nisto entrou Xesús, púxose no medio e díxolles:  **Xesús:** *- Paz convosco.*  **Narrador:** E, dicindo isto, ensinoulles as mans e o costado. E os discípulos enchéronse de alegría ao ver o Señor. Xesús repetiu:  **Xesús:** *- Paz convosco. Como o Pai me enviou, así tamén vos envío* *eu.*  **Narrador:** E, dito isto, exhalou o seu alento sobre eles e díxolles:  **Xesús:** *-Recibide o Espírito Santo; a quen lles perdoes os pecados quédanlles perdoados; a quen llelos reteñades, quédanlles retidos.*  **Narrador: *Tomé,*** un dos Doce, chamado o Xemelgo, ***non estaba con eles*** cando veu Xesús. E os outros discípulos dicíanlle:  **Discípulos:** *-* ***Vimos o Señor.***  **Narrador:** Pero el contestoulles:  **Tomás:** *- Se non vexo nas súas mans o sinal dos cravos, se non meto o dedo no buraco dos cravos e non meto a man no seu costado, non o creo.*  **Narrador:** Aos oito días, estaban outra vez dentro os discípulos e Tomé con eles. Chegou Xesús, estando pechadas as portas, púxose no medio e dixo:  **Xesús:** *- Paz convosco.*  **Narrador:** Logo díxolle a Tomé:  **Xesús:** - ***Trae o teu dedo, aquí tes as miñas mans; trae a túa man e métea no meu costado; e non sexas incrédulo, senón crente.***  Narrador: Contestou Tomé:  **Tomé:** - Meu Señor e meu Deus!  Narrador: Xesús díxolle:  **Xesús:** - *Porque me viches criches? Ditosos os que crean sen ver.*  **Narrador:** Moitos outros signos, que non están escritos neste libro, fixo Xesús á vista dos discípulos. **Estes escribíronse para que creades** que Xesús é o Mesías, o Fillo de Deus, e para que, crendo teñades vida no seu nome.  ***Palabra do Señor***  (Narrador-Xesús-Discípulos-Tomé) |

1. **PETICIÓNS**

*Sacerdote: Neste domingo da Divina Misericordia, unidos sentíndonos salvados e resucitados con Xesús, elevemos nosa oración respondendo como Tomé:* ***-Meu Señor e meu Deus.***

1. Aumenta a fe na Igrexa, para que sexa exemplo de comuñón e solidariedade, casa de acollida e misericordia. ***Oremos.***

2. Aumenta a nosa fe na resurrección do Señor, para que sintamos a súa presenza entre nós. ***Oremos.***

3. Aumenta a nosa fe para que nos reunamos en comunidade cada domingo. ***Oremos.***

4. Aumenta a nosa fe en Xesucristo para que sexamos as súas testemuñas. ***Oremos.***

5. Aumenta a nosa fe en Xesucristo para que descubramos a súa presenza nos irmáns. ***Oremos.***

6. Aumenta a nosa fe para que vivamos unidos na fe e no amor. ***Oremos.***

7. Aumenta a nosa fe para que o Resucitado énchanos da súa paz e alegría. ***Oremos.***

8. Aumenta a nosa fe para que nas dificultades atopemos na comunidade dos crentes un testemuño atractivo e iluminador. ***Oremos.***

*Sacerdote:* Escoita, Señor, a nosa oración. Por XNS.

****

1. **OFRENDAS**

* **UNHAS PIÑAS (de piñeiro) ou NÓS DE REDE:**

Con estas piñas simbolizamos a nosa comunidade que se reúne todos os domingos ao redor de Cristo resucitado. Aquí formámonos, celebramos a nosa fe, compartimos a nosa vida vivindo a fraternidade e a solidariedade con todos.

**-FRASE “Se non o vexo non o creo” e unha candea acesa:**

É na comunidade onde San Tomé se reencontrou con Xesús e recuperou a fe. Que apoiándonos uns nos outros e co testemuño de todos nos axudemos uns a outros a crer máis e mellor.

**-PAN E O VIÑO.**

Co pan e o viño damos grazas a deus porque cada domingo se presenta entre nós e faise Corpo e Sangue na consagración e nós confesamos agradecidos como Tomé: “Meu Señor e meu Deus”.

**Vés traernos a Paz**

Foi o primeiro que dicías aos teus discípulos: “paz convosco”.

Porque a túa soa presenza xa nos enche de paz,

nos sosega por dentro e axúdanos a vivir serenos.

E unha vez que nos pacificaches, que nos quitaches os abafos da vida,

entón, posnos en misión, enviándonos a acompañar a vida dos irmáns.

Invádenos o teu Espírito e convértenos en curadores,

en amigos confidentes e desculpadores, en compañeiros de vida,

facilitadores de liberdade e fomentadores de soños e de transformación social.

Descansando en Ti, envíasnos a levar paz aos que viven angustiados,

comprensión e desculpa para os marxinados,

perdón e compañía para os sos e entristecidos.

Coa túa forza e o teu impulso convértesnos na man tendida ao que o necesita,

na defensa xusta do que non funciona,

na voz do que non pode gritar e pedir o que lle é debido.

Envolvidos no teu amor podemos transformar o mundo enteiro

con pequenas vivencias cotiás, con xestos, con tenruras,

con mil detalles, con tarefas e posturas concretas

de amor, de convivencia, de tolerancia e de solidariedade.

***Mari Patxi Ayerra***



**6.- ORACIÓN DE GRAZAS**

Meu Señor e meu Deus!

Señor, hoxe dámosche grazas pola nosa parroquia, a comunidade dos crentes. Todos os domingos, desde os primeiros séculos, os cristiáns reunímonos porque o mesmo Xesús nos convoca, convídanos a esta festa alegre e semanal.

Na nosa comunidade, cada domingo, recibimos o teu Espírito que nos dá paz e nos enche desa alegría interior e profunda que tanto necesito. Nela curamos a nosa fe de toda increnza como Tomás e crecemos nela, formámola, celebrámola e testemuñámola vivindo a unión e a fraternidade.

Grazas, Señor, polo domingo, axúdanos a valoralo como o día que nos reunimos a comunidade ao redor de ti, Xesús, para recargar as nosas baterías de enerxía e así, renovados, dicirche,:

Meu Señor e meu Deus! os mío!

**Te lo pedimos con María, reina de las Misiones. Amén.**

**FELIZ DOMINGO**

**DÍA DO SEÑOR**

**Domingo da Misericordia**